Legal Document

Category: 44

Text:
29. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 23775, 36523 της 30 Απρ./13 Μαΐου 1963 (ΦΕΚ Β΄  205) Περί τρόπου διαχωρισμού των σπουδών εις την Ανωτάτην Σχολήν Οικονομικών και Εμπορικών Επιστημών. Έχοντες υπ’ όψει την παρ. 5 της υπ’ αριθ. 107/29.8.62 πράξεως του Υπουργικού Συμβουλίου, κυρωθείσης δια του άρθρ. 1 του υπ’ αριθ. 4263/ 1962 Ν.Δ/τος και την πρότασιν της Γενικής Συνελεύσεως των Καθηγητών της Ανωτάτης Σχολής Οικονομικών και Εμπορικών Επιστημών, την διατυπωθείσαν κατά τας συνεδρίας αυτής της 31.1.63, 14.2.63 και 7.3.63, αποφασίζομεν: 1.(Προέβλεπε τον διαχωρισμόν των σπουδών εις τμήματα από του Γ΄ έτους. Βλ. ήδη άρθρ. 2 Ν.Δ. 688/1970, κατωτ. αριθ. 34). 2.Εκ των δια του άρθρ. 4 (παρ. 2) του Ν.Δ. 3401/1955 οριζομένων μαθημάτων καταργούνται τα κάτωθι μαθήματα: α)Γενικών Μαθηματικών, β) Εργατικού Δικαίου και γ)Δημοσιονομικού Δικαίου και Δημοσίου Λογιστικού και αντ’ αυτών ορίζονται όπως διδάσκωνται τα ακόλουθα: α)Στοιχεία Φυσικής και Χημείας, β)Οικονομικόν Δίκαιον, περιλαμβάνον και Εργατικόν ως Νομοθεσίαν της Κοινής Αγοράς, γ)Δημοσιονομικόν Δίκαιον και δ) Οικονομική Στατιστική. 3.(Καθωρίζοντο τα εν εκάστω έτει διδασκόμενα μαθήματα. Αντικατεστάθη δια του άρθρ. 2 Ν.Δ. 688/1970, κατωτ. αριθ. 34, δια του άρθρ. 1 του οποίου κατηργήθησαν μαθήματα και προσετέθησαν άλλα). Σελ. 672,02 Τεύχος 478-Σελ. 60 31.Θ.α.29 Οικονομικό Πανεπιστήμιο Αθηνών